./data/phi1017/phi015/phi1017.phi015.perseus-lat2.xml
Constantia non habet, quo procedat, non magis quam fiducia aut veritas aut fides  Quid accedere perfecto potest ? Nihil, aut perfectum non erat, cui accessit  Ergo ne virtuti quidem, cui si quid adici potest, defuit  Honestum quoque nullam accessionem recipit; honestum est enim propter ista, quae rettuli  Quid porro ? Decorum et iustum et legitimum non eiusdem esse formae putas, certis terminis conprensum ? Crescere posse inperfectae rei signum est